open-index/open-wikipedia-markdown huggingface dataset:
LET L-23 Super Blaník

**LET L-23 Super Blaník** – XX a. devintame dešimtmetyje Čekoslovakijoje sukurtas dvivietis, pilnai metalinis sklandytuvas su audeklu dengtais valdymo paviršiais, tolimesnė 7 dešimtmečio sklandytuvo „L-13 Blanik“ modifikacija. Vienvietis šio modelio variantas gavo pavadinimą „Let L-33 Solo“.

## Konstrukcija ir gamyba
„Super Blaník“ – patobulinta 7-ajame dešimtmetyje sukurto sklandytuvo „LET L-13 Blanik“ versija. „L-23“ kabina yra šiek tiek erdvesnė, taip pat skiriasi nuožulnesnė nuodega ir „T“ formos uodega, tūpimo atveju geriau apsaugančia aukščio vairus. Kuriant L-23 buvo atsisakyta retai naudojamų užsparnių, taip sutaupant svorio svorio. „L-23“ buvo išsaugoti oro stabdžiai, jie atsidaro kiekvieno sparno viršuje ir apačioje. Sklandytuve montuojamas naujas instrumentų rinkinys.

Lėktuvo kabina dengta dviejų dalių stogeliu, kurio priekinė dalis atsidaro į dešinę, o galinė – į viršų ir į galą. Tai užtikrina geresnį matomumą, lyginant su L-13. Nuo egzemplioriaus, kurio serijos Nr. 968401, orlaivis buvo komplektuojamas su vientisu stogeliu, kuris atsidaro tik į dešinę (su labai maža stogelio dalimi, atidaroma į galą ties sparno pagrindu). Sklandytuvas skirtas dviem pilotams, jei reikia skristi vienam, pilotas sėdi priekinėje sėdynėje ir jo svoris (įskaitant parašiutą ir balastą) turi būti bent 70 kg. Jei piloto svoris yra mažesnis nei 70 kg, būtina naudoti balastą, kad bendras svoris priekyje pasiektų reikiamas ribas. Balansavimui galima naudoti 15 kg sveriančią sėdynę, kuri dedama vietoje minkštos priekinės sėdynės dugno pagalvėlės.

Orlaivio gamintojas Blanik Aircraft CZ s.r.o. buvo parengęs planus gaminti modernizuotą „L-23“ variantą – L23NG () su vingletais, pasižyminčią aukštesne aerodinamine kokybe (31:1). Modernizacija turėjo apimti fiuzeliažo patobulinimus ir iš vieno bloko sudarytą kabinos gaubtą. Ši versija nebuvo pradėta gaminti, o L-23 gamyba buvo nutraukta 2006 m.

## Techniniai duomenys
Pagal Jane’s All The World’s Aircraft 1988–89

### '''Bendrosios charakteristikos'''
* **[[Įgula]]:** 2
* **Ilgis:** 8,5 m
* **[[Sparno mojis]]:** 16,2 m
* **Aukštis:** 1,9 m
* **Sparno plotas:** 19,15 m2
* **Sparno profilis:** pagrindas: NACA 632A-615; galiukas: NACA 632A-612
* **[[Svoris]]:**
** **[[Tuščios transporto priemonės svoris|tuščio]]:** 310 kg
** **[[Maksimalus kilimo svoris|maksimalus kilimo]]:** 510 kg

### '''Skrydžio duomenys'''
* **[[Greitis]]:**
** **smukos:** 56 km/h (30 mazgų) esant maksimaliam kilimo svoriui
** **[[V greičiai|V<sub>NE</sub>]]:**
*** ramiu oru: 256 km/h (138 mazgai)
*** vėjuotu oru: 160 km/h (99 mazgai)
*** velkant lėktuvu 150 km/h (93 mazgai)
*** velkant išvilktuvu: 120 km/h (75 mazgai)
*** su išskleistais užsparniais 130 km/h (70 mazgų)

* **perkrovos:**
** esant maksimaliam kilimo svoriui: **+5,3 -1,5**
** skrendant vienam pilotui: **+6 -3**
* **aerodinaminė kokybė:** 28 esant 90 km/h (49 mazgų) greičiui, esant maksimaliam kilimo svoriui
* **Žemėjimo greitis:** 0,82 m/s (161 pėda/min) esant 80 km/h (43 mazgų) greičiui esant maksimaliam kilimo svoriui
* **Sparno apkrova:** 26,63 kg/m2

## Išnašos
Plykuriai

**Plykuriai** – buvęs kaimas Šilutės rajono savivaldybėje, 1 km į šiaurės rytus nuo Čiūtelių.

## Istorija

Minimi XVIII a. Priklausė Saugų parapijai. XX a. 1-ojoje pusėje buvo palivarkas.

## Šaltiniai

## Nuorodos
* 
*
Zeppelin Rammer

**Zeppelin Rammer** () – Antrojo pasaulinio karo pabaigoje Trečiojo Reicho įmonės Luftschiffbau Zeppelin pasiūlytas raketinio naikintuvo-perėmėjo – lėktuvo-tarano projektas.

## Koncepcija
1944 m. vasarą Liuftvafės naikintuvų štabas pateikė užsakymą sukurti naikintuvą-perėmėją, pajėgų kovoti su sąjungininkų bombonešiais. Be įvairių mažų reaktyvinių naikintuvų, Trečiojo Reicho įmonės pasiūlė ir keletą modelių su raketiniu varikliu. Be Arado E.381, Heinkel P.1077 ir Junkers EF 127, įmonė „Luftschiffbau Zeppelin“ pasiūlė savo modelį „Zeppelin Rammer“.

## Aprašymas
„Zeppelin Rammer“ buvo pasiūlytas kaip kito lėktuvo buksiruojamas ar vežamas (parazitinis naikintuvas) nedidelis raketiniu varikliu varomas lėktuvas, skirtas kovoti su sąjungininkų strateginiais bombonešiais. „Rammer“ buvo kuriamas kaip buksiruojamas naikintuvas, panašus į „Arado E.381“. Priešingai juo pastarojo, kurį turėjo iškelti reaktyvinis „Arado Ar 234“, „Rammer“ turėjo būti buksiruojamas. Bandymai aerodinaminiame tunelyje nebuvo atlikti, todėl žinomi tik preliminarūs orlaivio duomenys.

Lėktuvo konstrukcija paprasta, su nulinio strėliškumo sparnais. Buvo planuojama, jog lėktuvą iškels lėtesnis propelerinis naikintuvas Bf 109 ar Bf 110 ar transporto lėktuvas; pastebėjus priešo bombonešius „Rammer’io“ pilotas turėjo įjungti raketinį variklį „Schmidding 533“, priartėti prie gerokai lėtesnių priešo bombonešių rikiuotės, juos atakuoti nosyje sumontuotų 55 mm kalibro nevaldomų raketų „R4M ''Orkan''“ salve (14 raketų). Po šios salvės, esant galimybei, „Rammer“ galėjo mėginti sparnu nukirsti priešo bombonešio uodegą ar sparną. Tam „Rammer“ sparno priekinę briauną buvo numatyta gaminti iš 30 mm šarvinio plieno.

Po atakos, pasibaigus raketiniam kurui, orlaivis turėjo nusklęsti ir nusileisti ant įtraukiamos pačiūžos.

Dėl nedidelio atstumo nuo priešininko orlaivio atakos metu keliamo didelio pavojaus pilotui „Rammer“ kartais laikomas kamikadzių ginklu, nors jis nebuvo kuriamas kaip toks. Kartu nebuvo numatyta galimybė pilotui iššokti su parašiutu prieš tarano ataką.

1945 m. sausio mėn. Liuftvafės vadovybė pateikė užsakymą pagaminti šešiolika orlaivių prototipų. Šio teiginio nepatvirtina šaltiniuose išlikę duomenys. Tuo metu „Zeppelin“ gamykla buvo smarkiai subombarduota, kas iki karo pabaigos neleido surinkti nei vieno orlaivio.

## Techniniai duomenys

## Literatūra

* Leslie E. Simon: *Secret Weapons of the Third Reich: German Research in World War II.* WE Publishers, Old Greenwich 1971, .
* German Suicidal Aircraft
* Roger Ford: *Germany’s Secret Weapons of World War II.* Amber Books, London 2013, .
* Michel Van Pelt: *Rocketing Into the Future: The History and Technology of Rocket Planes.* Springer-Verlag, New York 2012, .
* Paul Wood, Roger Ford: *Germany’s Secret Weapons in World War II.* Zenith Imprint, London 2000, .

## Išnašos
Lucky Tom

**Lakis Davidas Tomas** (, g. 2006 m. balandžio 1 d.) – Nigerijos futbolininkas, puolėjas.

## Karjera
Profesionalo karjerą pradėjo gimtinėje.

### FK „Sūduva“
2025 m. vasario 28 d. tapo žinoma, kad futbolininkas pasirašė sutartį su Marijampolės „Sūduva“.

2025 m. kovo 9 d. debiutavo A lygos rungtynėse prieš Gargždų „Bangą“. Susitikimą pradėjo ant atsarginių suolelio, o aikštėje pasirodė po keitimo rungtynių pabaigoje ir žaidė iki finalinio švilpuko. Marijampolės „Sūduva“ nugalėjo varžovus minimalia persvara 1-0.

2025 m. gegužės 7 d. pelnė įvartį LFF taurės turnyro antrojo etapo rungtynėse prieš Vilnius Football Academy (VFA). Lakis Tomas pelnė pirmąjį rungtynių įvartį (1-0), rungtynes triuškinama persvara (4-0) laimėjo Marijampolės „Sūduva“ ir pateko į kitą turnyro etapą.

2025 m. gegužės 16 d. pelnė savo pirmąjį įvartį A lygos rungtynėse prieš Alytaus „Dainavą“. Po Lakio Tomo įvarčio rezultatas tapo 2-0, o Marijampolės „Sūduva“ sutriuškino varžovus rezultatu 2-0.

2026 m. sausio 7 d. tapo žinoma, kad futbolininkas lieka „Sūduvos“ klube.

## Statistika
; A lygos statistika.

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Bobiai (Klaipėda)

**Bobiai** – buvęs kaimas Klaipėdos rajono savivaldybėje, 1 km į vakarus nuo Dovilų. Dabar tai vakarinė Dovilų miestelio dalis.

## Istorija

Minimi XVII a. 1785 m. minimas kaip karališkasis kaimas, 3 sodybos. XX a. 1-ojoje pusėje už kelių šimtų metrų į pietus Klaipėdos–Dovilų geležinkelis, veikė Bobių geležinkelio stotelė.

## Gyventojai

## Šaltiniai

## Nuorodos
* 
*
Lipa (Filipinai)

**Lipa** () – miestas Filipinuose, Lusono salos pietvakariuose, Kalabarsono regione, Batangaso provincijoje, netoli rytinio Taalio ežero kranto. Praeina Manilos–Batangaso greitkelis, yra karinis aerodromas. Vaisių auginimo regiono centras (yra eksperimentinė citrusų auginimo stotis), tekstilės pramonė. Yra šv. Sebastijono katalikų katedra.

## Istorija
Lipa pradėjo kurtis XVIII a. pradžioje. Miestas atstatytas po 1754 m. Taalio ugnikalnio išsiveržimo. Vėliau tapo svarbiu kavamedžių auginimo centru. 1887 m. Lipai suteiktas miesto statusas. Lipa nuniokota japonų per II pasaulinį karą.

## Šaltiniai
Taalio ežeras

**Taalio ežeras** () – vulkaninis ežeras Filipinuose, Lusono salos pietvakariuose, Batangaso provincijoje. Telkšo vulkaniniame krateryje, kurio plotis siekia 24 km, iškilęs virš jūros lygio tik per 3 metrus. Taalio ežeras yra trečias pagal dydį ežeras šalyje (po Bajaus lagūnos ir Lanao ežero).

Ežero centrinėje dalyje yra Vulkano sala, kurioje stūkso veiklus Taalio ugnikalnis (nuo 1572 m. išsiveržė daugiau nei 35 kartus). Ši sala ne tik yra viena iš nedaugelio salų saloje, tačiau joje, ugnikalnio kalderoje, dar telkšo nedidelis Geltonasis ežeras. Iš Taalio ežero ištekanti Panasipito upė neša vandenis į Pietų Kinijos jūrą. Ežero krantai skardingi.

Taalio ežeras ir jo apyežerės paskelbtos gamtos parku. Pagrindiniai miestai prie ežero – Baletė, San Nikolasas, Agonsiljas, Talisajus, Laurelis.

## Šaltiniai
San Pablas (Lagūna)

**San Pablas** () – miestas Filipinuose, Lusono salos pietvakariuose, Kalabarsono regione, Lagūnos provincijoje, 16 km į pietryčius nuo Los Banjoso. San Pablas vadintas „septynių ežerų miestu“ nes jame ir jo apylinkėse telkšo septyni vulkanininių kraterių ežerai (Sampalokas, Bunotas, Kalibatas, Palakpakinas, Muhikapas, Jambas ir Pandina). Stotis prie Kalambos–Legaspio geležinkelio, praeina pietų Lusono plentas. Maisto (kopros, džiovintų kokosų), avalynės, tekstilės, transporto dalių pramonė. Žemės ūkio regiono prekybinis centras. Yra šv. Pauliaus, Pirmojo Atsiskyrėlio, katalikų katedra.

## Istorija
1586 m. augustinų misionieriai aetų kaimo Sampaloko vietoje įkūrė šv. Pauliaus parapiją. 1647 m. įkurta San Pablo de los Monteso savivaldybė. San Pablas buvo ispanų misionierių ir karinis postas. 1940 m. suteiktas miesto statusas.

## Šaltiniai
San Pablas

**San Pablas** ( 'šv. Paulius') gali reikšti:
* San Pablas – miestas Filipinuose, Lagūnos provincijoje;
* San Pablas – miestas Filipinuose, Isabelos provincijoje;
* San Pablas – miestas Filipinuose, Zamboangos provincijoje;
* San Pablas – miestas JAV, Kalifornijoje;
* San Pablas – miestas Čilėje;
* San Pablas – miestas Kolumbijoje, Bolivaro departamente;
* San Pablas – miestas Kolumbijoje, Narinjo departamente;
* San Pablo de Borburas – miestas Kolumbijoje, Bojakos departamente;
* San Pablas – miestelis Kosta Rikoje;
* San Pablo Takačikas – miestelis Salvadore;
* San Pablas – miestelis Gvatemaloje, San Markoso departamente;
* San Pablo Chokopilasas – miestelis Gvatemaloje, Sučitepekeso departamente;
* San Pablo La Laguna – miestelis Gvatemaloje, Sololos departamente;
* San Pablo Gelatao – miestelis Meksikoje, Oachakoje;
* San Pablo Vilja de Mitla – miestelis Meksikoje, Oachakoje;
* San Pablas – miestelis Paragvajuje;
* San Pablas – miestelis Peru, Kachamarkos departamente;
* San Pablas – dažnas smulkių miestelių, kaimų pavadinimas kitur Lotynų Amerikoje, JAV, Ispanijoje;
* San Pablo ugnikalnis – ugnikalnis Čilėje;
* San Pablo įlanka – šiaurinė San Fransisko įlankos dalis.
Michael Hildebrand

**Michaelis Hildebrandas** (, mirė 1509 m. vasario 5 d.) – Romos katalikų šventikas, Rygos arkivyskupas (1484–1509 m.).

## Biografija
Apie gimimo vietą ir šeimą žinoma mažai. 1484 m. birželio 4 d. popiežius Sikstas IV M. Hildebrantą paskyrė Rygos arkivyskupu. 1484 m. birželio 13 d. jį įšventino Nisiros () vyskupas Pjeras Fridarikas () dalyvaujant Isolos vyskupui Bonadijui del Nigronibui () ir Ardago () vyskupui Vilijamui O’Feralui (.

Hildebrandas Rygos vyskupo pareigas užėmė iki mirties 1509 m. vasario 5 d.

## Išnašos
Dubajaus emyratas

**Dubajaus emyratas** () – emyratas, esantis rytinėje Jungtinių Arabų Emyratų dalyje. Administracinis centras – Dubajus. Didžiausias JAE emyratas pagal gyventojų skaičių. Dubajaus šeichų giminė yra Maktumai, dabartinis šeichas Mohammed bin Rashid Al Maktoum yra JAE viceprezidentas ir ministras pirmininkas. Kartu su Abu Dabio šeichu, Dubajaus šeichas turi veto teisę renkant JAE prezidentą (kiti emyratai šios teisės neturi). Priešingai nei kiti JAE emyratai, Dubajaus emyratas turi mažai naftos (didžiąją dalį jau išeikvojo), todėl yra diversifikavęs savo ekonomiką, ypač didelį dėmesį skiria turizmui, taip pat stipriai išvystyta prekyba.

## Geografija

Emyratas ribojasi su Abu Dabio emyratu pietvakariuose ir Šardžos emyratu šiaurės rytuoje, jį skalauja Persijos įlanka, emyratui priklauso nedidelis Hatos eksklavas Omano pasienyje. Emyratas suskirstytas į 9 apygardas – 6 miesto ir 3 kaimiškąsias. Didžioji emyrato dalis yra dykuma.

## Istorija

Dubajus žinomas nuo 1799 m., iš pradžių jis priklausė Abu Dabiui, 1833 m. tapo savarankiškas. 1892 m. Dubajaus emyrato kontrolę perėmė Jungtinė Karalystė, 1971 m. jis tapo autonominiu emyratu JAE federacijoje. Emyrato šeichai Maktumai nuo seno verčiasi prekyba – iki 1930 m. daugiausia vertėsi perlų pramone, XX a. pabaigoje čia ėmė kurtis didelės bankų ir draudimo bendrovės. 1966 m. aptikta nafta. 1971 m. įkūrus JAE federaciją, Dubajaus šeichai Maktumai užima viceprezidentų pareigas. 2009 m. pastatytas aukščiausias pasaulio dangoraižis Burdž Chalifa.

## Šaltiniai

## Nuorodos
*
Lusena

**Lusena** () – miestas Filipinuose, Lusono salos pietinėje dalyje, Kalabarsono regione, Tajabaso sąsmaukoje, prie Sibujano jūros Tajabaso įlankos. Kesono provincijos administracinis centras (bet į provincijos sudėtį neįeina). Praeina geležinkelis Kalamba–Legaspis, yra jūrų uostas. Žvejyba, maisto pramonė (daugiausia kokosų apdirbimas), svarbus prekių paskirstymo taškas. Į šiaurės vakarus nuo Lusenos iškilęs Banahau kalnas, įsteigtas Banahau–San Kristobalio draustinis.

## Istorija
Miestas išaugo iš ispanų pajūrio tvirtovės Kotos. 1879 m. pavadintas Lusena (pagal Lusenos miestą Andalūzijoje). Nuo 1882 m. – savivaldybės centras.

## Šaltiniai
Bikfordo virvutė

**Bikfordo virvutė**, **padegamoji virvutė** – iš lėto deganti virvutė (ugnies laidas), uždegama iš galo. Šia virvute padegamas sprogstamosios medžiagos sprogdiklis (kapsulė). Susideda iš parako šerdies ir apvalkalo, kuris nepralaidus drėgmei. Skersmuo 5–6 mm. Daugiausia naudojama Bikfordo virvutė, deganti 1 cm/s greičiu.

Užpatentavo V. Bikfordas 1831 m. (Anglija).

Istoriniuose šaltiniuose minima, kad Bikfordo dagtis buvo naudojama ir Lietuvoje. Pavyzdžiui, 1919 m. birželio mėn. vokiečiai, traukdamiesi iš Kauno, ketino susprogdinti Kauno centrinę elektrinę, padegdami Bikfordo dagtis šešiose vietose, tačiau kariškis M. Nurka, rizikuodamas gyvybe, nukirpo dagtis ir išgelbėjo elektrinę.

## Išnašos
Keptuvė

**Keptuvė** – plokščiadugnis apskritas metalinis indas su kraštais, skirtas maisto kepimui. Paprastai būna 20–30 cm skersmens, su viena ilga rankena. Gaminamos iš ketaus, nerūdijančio plieno, aliuminio, vario. Dabar dažnai gaminamos keptuvės nesvylančiu dugnu, padengiant jas teflono sluoksniu (technologija patentuota 1954 m.) arba taip vadinamos „keraminės keptuvės“ (padengtos nanokompoziciniu polimeru – termolonu, ekolonu, greblonu ir kt.).

Varinės keptuvės naudotos jau senovės Mesopotamijoje. Taip pat naudotos senovės graikų (vadintos *tagēnon* arba *teganon*), romėnų (*patella, sartago*).

## Šaltiniai
Kompotas

**Kompotas** (<  <  'mišinys, mišrainė') – vaisių ir uogų gėrimas arba desertas. Vidurio ir Rytų Europoje kompotu vadinamas gėrimas iš vaisių arba uogų (šviežių, šaldytų, džiovintų), išvirtų cukraus sirupe su prieskoniais. Patiekiamas šaltas, rečiau šiltas. Gaminamas iš braškių, abrikosų, razinų, kriaušių, slyvų, vyšnių, obuolių, rabarbarų ir kt. Prieskoniams naudojami gvazdikėliai, cinamonas, vanilė. Kompoto gėrimo tradicija atkeliavusi iš Bizantijos.

Prancūziškas kompotas – tai cukraus sirupe (30–70 % koncentracijos) konservuoti vaisiai arba uogos (dažniausiai persikai, slyvos, trešnės ir kt.). Nuvalyti ir nuplauti vaisiai arba uogos sudedami į indelius, pasterizuojami 85 °C arba sterilizuojami 100 °C temperatūroje ir sandariai uždaromi.

## Šaltiniai
Dramaturgija

**Dramaturgija** () – dramos kūrinio pastatymo teorija ir menas, taip pat tokio kūrinio siužeto ir vaizdo koncepcija. Asmuo, kuris rašo dramas, vadinamas dramaturgu.

Dramaturgija taip pat vadinama atskiro rašytojo, šalies ar tautos, epochos dramos kūrinių visuma. 

Terminas „dramaturgija“ pirmą kartą buvo pavartotas 1769 m. Vokietijos literatūros kritiko Gotholdo Efraimo Lesingo veikale „Hamburgo dramaturgija“, kurį jis parašė dirbdamas Hamburgo nacionaliniame teatre. Nors dramaturgija skiriasi nuo pjesių rašymo ir režisūros, šias tris sritis dažnai praktikuoja vienas asmuo. Kai kurie dramaturgai, kurdami dramą, derina pjesių rašymą ir kūrinio pritaikymą scenai, o kiti dirba su specialistu, kad kūrinį scenai pritaikytų jie.

## Šaltiniai
Naujiena (Pagėgiai)

**Naujiena** (arba ***Švendriškė***) – buvęs kaimas Pagėgių savivaldybėje, 2 km į pietvakarius nuo Žukų, ties dabartiniu Naujininkų kaimu.

## Istorija

1785 m. buvo Šereitlaukio valsčiaus kulmiškasis dvaras. Priklausė Vilkyškių, nuo 1900 m. – Žukų parapijai. Sovietmečiu Naujiena su kaimo kapinėmis suniokota.

## Gyventojai

## Šaltiniai

## Nuorodos
* 
*
Korechidoras

**Korechidoras** () – sala Filipinuose, prie Lusono salos krantų, piečiau Bataano pusiasalio galo, Manilos įlankos žiotyse. Sala nedidelė, buožgalvio formos. Uodega nukreipta į rytus, galva – kalva stačiais šlaitais ir plokčšia viršūne, nukreipta į jūrą; 5,5 km² ploto, 6,5 km ilgio, 2 km pločio. Paviršius uolingas, iškyla iki 180 m. Administraciškai priklauso Kalabarsono regionui, Kavitės provincijai, Kavitės miesto savivaldybei.

Ispanų valdymo laikais Korechidore įrengta gynybinė tvirtovė. Sala pavadinta pagal Ispanijos imperijos valdininko titulą *corregidor*. Saloje įsikūrė į Manilos uostą įplaukiančių laivų registracijos postas. 1795 m. įrengta karinio laivyno stotis vėliau ligoninė ir 1836 m. – švyturys. Įsikūrė nedidelė gyvenvietė. Po Ispanijos–JAV karo amerikiečiams užėmus Filipinus čia įrengta karinė bazė su tuneliais ir kazematais. 1941 m. sausį japonams pradėjus Filipinų puolimą, amerikiečių generolas Daglasas Makarturas Korechidorą ir Bataano pusiasalį pasirinko kaip svarbiausius gynybinius centrus. 1942 m. balandžio 9 d. kritus Bataanui, Korechidoras liko paskutiniu JAV postu Filipinuose. Generolo leitenanto Džonatano M. Veinraito pajėgos 27 dienas sugebėjo atremti japonų antpuolius, bet gegužės 6 d. galop pasidavė. Belaisviai buvo išvaryti į taip vadinamą Bataano mirties žygį. 1945 m. JAV salą atkovojo.

Nuo XX a. vid. Korechidoras naudotas kaip antipartizaninių kovų praktikos vieta. Dabar sala paskelbta muziejumi, stovi Ramiojo vandenyno karo memorialas.

## Šaltiniai
Los Banjosas

**Los Banjosas** () – miestas Filipinuose, Lusono salos pietvakariuose, Kalabarsono regione, Lagūnos provincijoje, tarp Bajaus lagūnos šiaurėje ir Maklingo kalno pietuose. Praeina Kalambos–Legaspio geležinkelis ir Kalambos–Pagsandžano plentas. Miestas garsėja karštosiomis versmėmis, trykštančiomis Maklingo kalno šlaituose (iš čia ir pavadinimas –  'vonios'). Versmių vanduo tiekiamas į miesto viešbučius. Ryžių auginimas. Veikia Filipinų universiteto Žemės ūkio kolegija, Tarptautinis ryžių tyrimų institutas,, taip pat Los Banjoso universitetas, Filipinų atvirasis universitetas.

## Istorija
Los Banjose veikė amerikiečių karinė oro bazė, o Japonijos valdymo laikotarpiu – koncentracijos stovykla. Apie 1960 m. čia išvesta labai derlinga ryžių veislė IR8, padėjusi gerokai padidinti Filipinų ryžių derlių.

## Šaltiniai
Žemaičių teatras

**Žemaičių teatras** – 1941–1949 m. Telšiuose gyvavęs dramos teatras. Nacistinės okupacijos laikotarpiu veikė su pertrūkiais. 

Šio teatro įkūrimą inicijavo Petras Gintalas ir Butkų Juzė. Iki šiol dar nėra visiškai aišku, kas buvo teatro įkūrėjas ir nuo kada šis teatras pradėjo veikti. Matyt, prie profesionalaus teatro kūrimo buvo prisidėjęs ir kraštotyrininkas Pranas Genys. Buvę kanklininkai sudarė profesionalaus teatro branduolį. 

Repertuaras susidėjo iš lietuvių (Kazio Binkio, Boriso Dauguviečio, Petro Vaičiūno, Žemaitės), rusų (A. Arbuzovo, N. Gogolio, A. Ostrovskio, J. Švarco), kitų šalių dramaturgų pjesių (iš viso maždaug 30). Teatro gyvavimo metais suvaidinta apytikriai 400 spektaklių.

Romualdas Juknevičius, 1946–1948 m. teatre dirbęs režisieriumi, įkūrė vaidybos studiją. Būta muzikinio teatro ansamblio (vadovas V. Visockis).

Tarp spektaklius pastačiusių režisierių – Napoleonas Bernotas, Balys Lukošius, Mečislovas Mikuta, Alfonsas Radzevičius. Vaidino šie žymesni aktoriai: Bernotas, Janina Dulskytė, Julija Gascevičiūtė, Valerija Gruodytė, Irena Gurinaitė, Ona Knapkytė, Stasys Paska, Adomas Petrauskas, Anta­nas Pikelis, Stasys Ratkevičius, Aleksandras Žadeikis.

1949 m. tapo Šiaulių dramos teatro dalimi. Žemaičių dramos teatras gyvavo 9 metus. Visas turtas buvo išvežtas į Šiaulius, liko tik tuščias pastatas. Praėjus maždaug 10-iai metų po profesionalaus teatro uždarymo buvo įkurtas Telšių mėgėjiškas teatras.

## Taip pat skaitykite

* Žemaitės dramos teatras 

## Išnašos
Trese Martiresas

**Trese Martiresas** () – miestas Filipinuose, Lusono salos pietvakariuose, Kalabarsono regione; Kavitės provincijos administracinis centras (drauge su Imusu). Įsikūręs derlingoje ir tankiai apgyvendintoje lygumoje tarp Manilos įlankos ir Taalio ežero. Keliai į Tansą, Naiką, Karmoną, Tagaitajų. Žemės ūkio regiono prekybinis centras (ryžiai, cukranendrės, vaisiai, kava, bananai).

## Istorija
Miesto pavadinimas ispaniškai reiškia „trisdešimt kankinių“. Taip pavadintas pagal 30 filipiniečių sukilėlių iš Kavitės, kurie 1896 m. sušaudyti ispanų valdžios. Miestas įkurtas 1954 m., kaip nauja Kavitės provincijos sostinė (atkelta iš Kavitės). Po 1990 m. smarkiai išaugo.

## Šaltiniai
Prieplauka

**Prieplauka** – specialiai įrengta vieta prie vandens telkinio laivams priplaukti, švartuotis, keleiviams laipinti, kroviniams krauti. Taip gali būti vadinamas ir specialiai įrengtas laivas ar pastatas keleiviams aptarnauti. Būna stacionarios (nuolatinės) arba plūdrios, ant kurių patenkama per tiltelį nuo kranto. Stacionarios įrengiamos krantinėje arba ant molo, plūdrios – ant pontonų, baržų. Prieplaukos gali būti uosto dalis arba greta uosto įrengta infrastruktūra.

Turi medinių arba guminių amortizavimo įtaisų laivams atsiremti, stacionariosios keleivių prieplaukos – dažniausiai dar ir keleivių stotį su bilietų kasomis, laukiamosiomis salėmis, krovinių prieplaukos – krovimo ir gabenimo įtaisų ir mechanizmų bei sandėlių, perkėlų prieplaukos – specialių įtaisų transporto priemonėms užvažiuoti. Į prieplauką dažnai būna nutiestas kelias automobiliams arba geležinkelis.

## Lietuva

Lietuvoje prieplaukos dažniausiai įrengiamos prie didesnių upių ir pamaryje, taip pat prie ežerų ar užtvankų:
* prie Nemuno (pagal tėkmę): Prienai, Birštonas, Kauno marių keleivinė prieplauka Pažaislyje, Kauno senamiesčio prieplauka (buvęs Kauno senasis uostas), Kauno keleivinė prieplauka Vilijampolėje, Kačerginė, Zapyškis, Kulautuva, Plokščiai,
* prie Kuršių marių: „Ventainė“ Ventėje, 
* Elektrėnų pontoninė prieplauka prie Elektrėnų marių.

## Šaltiniai
Bruožiai (Pagėgiai)

**Bruožiai** – buvęs kaimas Pagėgių savivaldybėje, 1 km į šiaurės vakarus nuo Dinkių ir 1 km į rytus nuo Stumbragirių.

## Istorija

Buvo šatulinis kaimas, kūrėsi kertamų miškų vietoje. Buvo plačiai išsidėstę įvairaus dydžio viensėdžiai. Sovietmečiu kaimas panaikintas.

## Gyventojai

## Šaltiniai

## Nuorodos
* 
*
Kavitė

**Kavitė** () – miestas Filipinuose, Lusono salos pietinėje dalyje, Kalabarsono regione, Kavitės provincijoje, į pietvakarius nuo Manilos, pusiasalyje, išsišovusiame į Manilos įlanką. Yra oro uostas, uostas, plentas į Noveletą. Vystoma žvejyba, laivų statyba, mašinų dalių gamyba. Veikia Filipinų karinio laivyno bazė.

## Istorija
Kavitę 1582 m. įkūrė ispanai, atsikėlę iš Senosios Kavitės (dabartinio Kavito) – čia įkurtos galeonų taisymo dirbtuvės. 1590 m. miestas įtvirtintas, pastatytas Gvadalupės fortas. 1614 m. tapo Kavitės provincijos sostine. Šalia Kavitės kaip atskiras miestas kūrėsi San Rokė. Kavitėje pastatyta daug bažnyčių ir vienuolynų.

1872 m. Kavitės arsenale dirbę filipiniečiai surengė prieš ispanų valdžią nukreiptą maištą, kuris žiauriai numalšintas. 1896–1897 m. mieste buvo įsikūręs Emilijus Aginaldas, rengęs sukilimą prieš ispanus. 1898 m. Kavitės uostą užėmė amerikiečiai ir jame įkūrė Sanglei Pointo karinio laivyno bazę. Iki 1941 m. ji tarnavo kaip pagrindinis kuro papildymo taškas amerikiečių laivams Azijoje. Miestas smarkiai apgriautas 1941 ir 1945 m. per amerikiečių ir japonų II pasaulinio karo mūšius. 1954 m. provincijos sostinė iš Kavitės perkelta į Trese Martiresą.


Cavite Navy Yard Philippines docks 1899.jpg|Kavitės dokai 1899 m.
Naval Station Sangley Point aerial1 c1964.jpg|Kavitės kyšulys ir miestas 1964 m.
San Roque Church, Cavite City, Apr 2024.jpg|Kavitės šv. Roko bažnyčia
9758Barangays of Cavite City 06.jpg|Laikrodžio bokštas ir savivaldybė


## Šaltiniai
Dinklaukis

**Dinklaukis** – buvusi gyvenvietė Pagėgių savivaldybėje, dabar šiaurinė Dinkių kaimo dalis.

## Istorija

Minimi XVI a. Buvusi girininkija.

## Gyventojai

## Šaltiniai

## Nuorodos
* 
*
Kadagynai (Pagėgiai)

**Kadagynai** (arba ***Kadagynas***) – buvusi gyvenvietė Pagėgių savivaldybėje, 7 km į šiaurės vakarus nuo Pagėgių, šiauriniame Dinkių girios pakraštyje. Dabar tai pietrytinė Stumbragirių kaimo dalis.

## Istorija

XX a. pradžioje buvo girininkijos sodyba, į pietvakarius nuo jos – gatvinis kaimas. Sovietmečiu išnyko, kaimo žemės apaugo mišku, nors 1992 m. dar buvo Kadagynų girininkijos sodyba.

## Šaltiniai

## Nuorodos
* 
*
Šakeliai

**Šakeliai** – buvusi gyvenvietė Tauragės rajono savivaldybėje, 7 km į šiaurės vakarus nuo Lauksargių. Dabar tai šiaurinė Šakių kaimo dalis.

## Istorija

Minimi 1785 m. 1939 m. prijungti prie Šakių kaimo.

## Gyventojai

## Šaltiniai

## Nuorodos
* 
*
Antanas Leonas Lipeika

**Antanas Leonas Lipeika** (1946 m. liepos 5 d. Širvintose – 2021 m. gruodžio 28 d. Vilniuje) – Lietuvos informatikas, inžinierius.

## Biografija
1964 metais baigė Širvintų vidurinę mokyklą ir įstojo į Kauno politechnikos institutą. 

1969 m. Kauno politechnikos institute baigė radioelektronikos specialybę. 

1969–2010 m. dirbo Vilniaus universiteto Matematikos ir informatikos institute inžinieriumi, aspirantu, jaunesniuoju mokslo darbuotoju, o nuo 1976 metų vyresniuoju mokslo darbuotoju. Dirbdamas institute 1975 m. apgynė informatikos inžinerijos mokslų daktaro disertaciją „Autoregresijos tipo atsitiktinių sekų savybių pasikeitimų nustatymo tyrimas“. Disertaciją apgynė Kauno politechnikos institute. 2008 metais Matematikos ir informatikos institute praėjo habilitacijos procedūrą „Signalų su besikeičiančiomis savybėmis analizė ir jos taikymas kalbos signalų apdorojimui". Vykdė daug atsitiktinių signalų tiriamųjų ir praktinių projektų. Ilgiausias su kolegomis vykdytas šešių metų trukmės projektas „Lietuvių kalbos informacinėje visuomenėje programa: Automatinio lietuvių šnekos atpažinimo darbai". Paskutinį dešimtmetį daugiausiai dėmesio skyrė šnekos, ypač lietuvių šnekos tyrimams, žmogaus bendravimo su kompiuteriu balsu lietuvių kalba tyrimams.

1994–2010 metais dėstė Vilniaus Gedimimo technikos universitete, 2001–2010 m. Vilniaus pedagoginiame universitete. Studentams dėstė Signalų apdorojimo teoriją, Vaizdų atpažinimo teoriją, Kalbos atpažinimą. Pedagoginis docento vardas suteiktas 1998 metais, o Profesoriaus vardas - 2009 metais.

Yra parašęs arti šimto mokslinių straipsnių, keturis vadovėlius studentams, yra aštuonių išradimų autorius. Parengė keturis informatikos innžinerijos daktarus, sėkmingai apgynusius disertacijas: Mark Filipovič ((2005), Gintautas Tamulevičius ir Sigita Laurinčiukaitė (2008), Juozas Kamarauskas (2009). 2011 metais dėl ligos pasitraukė iš mokslinės veiklos.

Palaidotas Karveliškių kapinėse Vilniuje 

## Apdovanojimai
* 2008 m. Lietuvos mokslo premija (su Nerute Kligiene, Evaldu Ožeraičiu ir Laimučiu Telksniu) už darbų ciklą „Informacinės technologijos lietuvių kalbai ir kultūrai (1995–2007 m.)“

## Šaltiniai
Mikčiojimas

**Mikčiójimas** – nuo aplinkybių priklausantis, pasikartojantis nevalingas kalbos sutrikimas. Paprastai pradeda mikčioti 2–5 m. vaikai vystantis kalbai.

Mikčiojimas reiškiasi garsų, skiemenų pakartojimu, staigiu užsikirtimu prieš žodį, skiemenį ar garsą, garsų tęsimu, tylos pauzėmis atsiradus kalbos aparato fizinei įtampai. Mikčiojimas skirstomas į kloninį (kartojamas vienas, paprastai pirmasis skiemuo), toninį (ilgas užsikirtimas pradedant tarti žodį) ir mišrųjį. Dažniausiai užsikertama prieš dusliuosius priebalsius* p, t, k,* ne taip dažnai prieš skardžiuosius priebalsius *b, d, g* ir visai retai prieš balsius.

Kartais mikčiojantysis šnekėdamas bando sau padėti kūno (galūnių, liemens) judesiais, nevalinga mimika (kraipo veidą). Dažnai mikčiojant reiškiasi neurovegetaciniai simptomai (padažnėja širdies plakimas, išraustama, prakaituojama, virpa kūnas), kyla baimė, savęs nuvertinimas, nusivylimas. Beveik visada mikčiojama šnekant su kitais; dainuodamas, žaisdamas ar kalbėdamas su savimi vaikas nemikčioja. Mikčiojimas gali būti nenuolatinis, pasitaikyti tik kartais, kalbantis su nepažįstamaisiais, susijaudinus, pavargus. Emocinė reakcija į kalbos sunkumus, įtampa, baimė užsikirsti gali sustiprinti mikčiojimą.

Berniukai ir vyrai mikčioja 2–5 kartus dažniau už mergaites ir moteris. Mikčiojimo priežastys iki galo neišaiškintos, manoma, jog mikčiojimą sukelia neurofiziologinių, psichologinių, genetinių (paveldimumas) ir socialinių veiksnių visuma. Mikčiojimas atsiranda ir stiprėja dėl organinių (smegenų vystymosi) veiksnių: simptomai sustiprėja ankstyvoje vaikystėje patyrus galvos smegenų pažeidimų (gimdymo traumos, uždegimai). Maždaug 4–6 % vaikų yra mikčioję iš viso keletą mėnesių ar ilgiau, mikčioja apie 1 % suaugusiųjų. Gydoma kalbos ir elgesio terapija, psichoterapija, kartais – psichotropiniais vaistais. Paprastai ikimokykliniame amžiuje (daugiau kaip 60 %) ir iki paauglystės (apie 75 %) mikčiojimas išnyksta.

## Išnašos
2025 m. LFF taurė

**2025 m. LFF taurė** (pagal rėmėjus ***FPRO LFF taurė***) – 80-asis Lietuvos futbolo taurės turnyras. Turnyrą rėmė FPRO bendrovė. Turnyre atsirado viena naujovė – namų rungtynių šeimininkė turėjo užtikrinti greitosios medicinos pagalbos budėjimą nuo pačių pirmųjų turnyro rungtynių.

## Formatas

Turnyras vyko 6 etapais. Visuose etapuose žaistos vienerios rungtynės, kurių laimėtojai pateko į kitą etapą. Visuose etapuose namuose žaidė žemesniame divizione esančios komandos; jeigu poroje dvi tos pačios lygos komandos – namuose žaidė pirmoji ištraukta komanda.

## Komandos

2025 m. kovo 12 d. paskelbta registracija į turnyrą, vykusi iki kovo 21 d. FPRO LFF taurės varžybose privalo dalyvauti A lygos čempionate, I lygos pirmenybėse ir II lygos A ir B divizionų pirmenybėse dalyvaujančios komandos. Taurės varžybose taip pat gali dalyvauti ir kitų Klubų, registruotų COMET sistemoje, komandos, dalyvaujančios LFF III lygos ir žemesnių lygų pirmenybėse (11×11). Iš viso į turnyrą užsiregistravo 50 komandų.

## Rezultatai

Rungtynių rezultatuose prie komandos skliausteliuose nurodytos lyga, kurioje komanda žaidžia.

### I etapas

Pirmojo etapo rungtynės buvo sužaistos balandžio 11–15 dienomis. A lygos komandos ir 4 burtų keliu išrinktos komandos („Garliava“, „Trivartis“, „Pempininkai“ ir „Transinvest“) į II etapą pateko be varžovų. Rungtynės pasižymėjo kai kuriais triuškinamais rezultatais ir snaiperių benefisu. Prie „Ekrano“ pergalės 18-1 prieš Kalvelių komandą 8 įvarčiais prisidėjo Arnas Kirėjevas, 4 – Faisal Abdulhamid Yusuf. Po 4 įvarčius įmušė Nedas Totilas ir Artem Kovbasa (abu – „Tauras“) ir Joseph Anthony Zawko („Sveikata“).

----

----

----

----

----

----

----

----

----

----

----

----

----

----

----

----

----

----

----

----

----

----

### Šešioliktfinalis

Rungtynės sužaistos balandžio 29–30 ir gegužės 6–7 dienomis. Į turnyrą įsitraukė ir 10 pajėgiausių šalies komandų iš A lygos. 4 iš jų jau turėjo kautis tarpusavyje – jėgas išmėgino „Dainava“ prieš „Žalgirį“ ir „Riteriai“ prieš „Šiaulius“, po dvikovų „Riteriai“ ir „Dainava“ turėjo pasitraukti.

----

----

----

----

----

----

----

----

----

----

----

----

----

----

----

----

### Aštuntfinalis

„Kauno Žalgirio“ žaidėjas Dejan Georgijevic įmušė 4 įvarčius Vilniaus „Žalgiriui“.

----

----

----

----

----

----

----

### Ketvirtfinalis

----

----

----

### Pusfinalis

----

### Finalas

Finalas įvyko rugsėjo 28 dieną Jonavos miesto stadione. Rungtynes ir taurę laimėjo „Panevėžys“, 1–0 įveikęs „Hegelmann“ klubą, kuris pralaimėjo trečiajį finalą per paskutinius 4 sezonus.

## Šaltiniai

## Nuorodos
* FPRO LFF Taurė 2025 (Lietuvosfutbolas.lt)
* Lithuanian Cup 2025 (Flashscore.com)
Pastures United FC

**Pastures United FC** – Sent Vinsento ir Grenadinų futbolo klubas iš Laju. 

Dar žinomas kaip **Pastures United Buccament**. Dėl rėmimo sutarčių vadinamas **BESCO Pastures United**.

## Istorija
1972 m. įkurtas futbolo klubas. Rungtyniavo Sent Vinsento ir Grenadinų futbolo čempionate – SVGFF Premier Division. 2013–2014, 2018–2019 m. tapo čempionais.

## Laimėjimai
;  **[[SVGFF Premier Division]]:**
* **Čempionai (2):** 2013–2014, 2018–2019 m.

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Futbolininkai, atstovavę nacionalinei rinktinei
*  Lemus Christopher, vartininkas;
*  Dorren Hamlet, saugas;
*  Chavel Cunningham, puolėjas;

## Išnašos

## Nuorodos
* SOCCERWAY
* FLASHSCORE
* Transfermarkt
* Globalsportsarchive
Hope International FC

**Hope International Football Club** – Sent Vinsento ir Grenadinų futbolo klubas iš Sion Hilo. 

Dar žinomas kaip **Hope International Sion Hill**.

## Istorija
1995 m. įkurtas futbolo klubas. Rungtyniavo aukščiausioje lygoje – SVGFF Premier Division. 2003–2004, 2005–2006, 2014–2015, 2019–2020 m. sezonuose tapo čempionais. Atstovavo šaliai žemyno turnyruose.

## Laimėjimai
;  **[[SVGFF Premier Division]]:**
* **Čempionai (4):** 2003–2004, 2005–2006, 2014–2015, 2019–2020 m.

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Futbolininkai, atstovavę nacionalinei rinktinei
*  Kemron Osment, saugas;
*  Juma Jilkes, saugas;
*  Brad Richards, saugas;
*  Marlon James, puolėjas;
*  Cornelius Stewart, saugas („vingeris“);
*  Wendell Cuffy, saugas;

## Išnašos

## Nuorodos
* [ SOCCERWAY]
* [ FLASHSCORE]
* [ Transfermarkt]
* Globalsportsarchive
North Leeward Predators FC

**North Leeward Predators Football Club** – Sent Vinsento ir Grenadinų futbolo klubas iš Kingstauno. 

## Istorija
2007 m. įkurtas futbolo klubas. Kitados vadinosi **Predators Football Club**.

Nuo 2015 m. žinomas kaip **North Leeward Predators Football Club**.

Nuo 2018–2019 m. sezono rungtyniavo Sent Vinsento ir Grenadinų futbolo čempionate – SVGFF Premier Division.

## Laimėjimai
;  **[[SVGFF Premier Division]]**
* **Čempionai:** 2024–2025 m.

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Futbolininkai, atstovavę nacionalinei rinktinei
*  Diel Spring, atraminis saugas;
*  Addeen Charles, atraminis saugas;
*  Kurtlon Williams, puolėjas;

## Išnašos

## Nuorodos
* [ SOCCERWAY]
* [ FLASHSCORE]
* Transfermarkt
* Globalsportsarchive
JeBelle FC

**JeBelle Football Club** – Sent Vinsento ir Grenadinų futbolo klubas iš Kingstauno. Dar žinomi kaip **Je Belle** bei **Jebelle's FC**. 

## Istorija
2001 m. įkurtas futbolo klubas. Rungtyniavo [ent Vinsento ir Grenadinų futbolo čempionate – SVGFF Premier Division. 2022–2023 m. sezone tapo čempionais.

## Laimėjimai
;  **[[SVGFF Premier Division]]:**
* **Čempionai (1):** 2022–2023 m.

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Futbolininkai, atstovavę nacionalinei rinktinei
*  Sherwyn Alexander, puolėjas;
*  Najima Burgin, gynėjas;
*  Steven Pierre, puolėjas;

## Išnašos

## Nuorodos
* [ SOCCERWAY]
* [ FLASHSCORE]
* Transfermarkt
* Globalsportsarchive
Stumbragirėliai

**Stumbragirėliai** – buvusi gyvenvietė Šilutės rajono savivaldybėje, 3 km į šiaurės rytus nuo Rukų ir 2 km į šiaurę nuo Stumbragirių. Dabar tai šiaurės rytinė Molgirių kaimo dalis.

## Istorija

1939 m. prijungtas prie Krauleidžių.

## Gyventojai

## Šaltiniai

## Nuorodos
* 
*
SV United

: Nemaišyti su mėgėjų klubu SV United (Nyderlandai)

**SV United** – Sent Vinsento ir Grenadinų futbolo klubas iš Kingstauno. 

## Istorija
Kitados žaidė regioninėse lygose, nuo 2016 m. žaidė SVGFF Premier Division. 2019–2020 m. sezone liko devintoje vietoje ir buvo perkelti į žemesnį divizioną. 

Nuo 2024–2025 m. sezono rungtyniavo Sent Vinsento ir Grenadinų futbolo čempionate – SVGFF Premier Division.

## Laimėjimai
;  **[[SVGFF Premier Division]]:**
: **Čempionai:**

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Futbolininkai, atstovavę nacionalinei rinktinei
*  Kemron Osment, saugas;
*  Shayne Lynch, puolėjas;

## Išnašos

## Nuorodos
* [ SOCCERWAY]
* [ FLASHSCORE]
* [ Transfermarkt]
* Globalsportsarchive
Stadionas 974

**Stadionas 974** () – futbolo stadionas Kataro sostinėje Dohoje, Ras Abu Abudo rajone prie Persijos įlankos. Pastatytas kaip pirmasis laikinas stadionas pasaulio futbolo čempionatų istorijoje.

## Istorija

Stadiono projektas pristatytas 2017 m., tais metais pradėti statybos darbai. Šis stadionas kartu su kitais Kataro stadionais buvo statomas 2022 m. pasaulio futbolo čempionatui. Stadionas statytas taip, kad jį būtų galima išardyti ir perkelti į kitą vietą. Pavadinimas 974 suteiktas pagal tai, kad jam surinkti buvo panaudota 974 transportavimo konteineriai, be to, Kataro tarptautinis telefono kodas yra +974.

Stadionas atidarytas 2021 m. lapkričio 20 d. FIFA Arabų taurės turnyre (vyko 6 rungtynės), 2022 m. čia sužaistos 7 pasaulio futbolo pirmenybių rungtynės. Nors po čempionato planuota stadioną išrinkti ir pervežti kitur, tačiau tai nebuvo padaryta. 2024 m. stadione vyko dvejos FIFA tarpžemyninės taurės rungtynės, 2025 m. vyko Prancūzijos futbolo supertaurės susitikimas.

## Šaltiniai
Sion Hill FC

: Nemaišyti su FC Sion (Šveicarija)

**Sion Hill Football Club** – Sent Vinsento ir Grenadinų futbolo klubas iš Kingstauno. 

## Istorija
1975 m. įkurtas futbolo klubas. Rungtyniavo tuometinėje Pirmoje lygoje, o nuo 2016 m. sezono – SVGFF Premier Division.

## Laimėjimai
;  **[[SVGFF Premier Division]]:**
: **Čempionai:** 

; **Futbolo taurė:**
: Laimėtojai:

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Futbolininkai, atstovavę nacionalinei rinktinei
*  Jamal Yorke, gynėjas;
*  Aaron Jackson, saugas;
*  Seaqueam Millington, puolėjas;

## Išnašos

## Nuorodos
* [ SOCCERWAY]
* [ FLASHSCORE]
* Transfermarkt
* Globalsportsarchive
Benjaminas Kondratas

**Benjaminas Kondratas** (1933 m. spalio 21 d. Tauruose, Tauragės valsčiuje – 2025 m. kovo 4 d. Vilniuje) – lietuvių kalbininkas, kraštotyrininkas.

## Biografija
1940–1945 m. mokėsi Tauragės pradinėje mokykloje, 1945–1953 m. – Tauragės 1-ojoje vidurinėje mokykloje, kurią baigė sidabro medaliu. 1953–1958 m. studijavo lietuvių kalbą ir literatūrą Vilniaus universiteto Istorijos ir filologijos fakultete. Dirbo mokytoju. 1993 m. jam suteikta lietuvių kalbos mokytojo eksperto kvalifikacinė kategorija.

B. Kondratas yra literatūrinės kraštotyros, kuria intensyviai pradėjo domėtis nuo 1971-ųjų, pradininkas Lietuvoje.

Jis spaudoje paskelbė daugybę straipsnių kultūros, kalbos, literatūros, didaktikos ir kitais klausimais. Jis dirbo ir kaip kalbos redaktorius, buvo parengęs atsiminimų knygų, monografijų, kūrybos rinkinių.

## Apdovanojimai
* 2015 m. Felicijos Bortkevičienės Kalbos premija.

## Bibliografija
* *Druskininkai*, 1969, 1987.
* *Veisiejų ežerais*, 1970.
* *Minijos vingiais*, 1976.
* *Lietuvių kalbos taisyklės IV–XI klasei*, 1981.
* *Kūrėjų pėdsakais*, 1984, 2004–25, 26 knygos.
* *Mokomosios lietuvių kalbos taisyklės*, 1992.
* *Lietuvių kalbos taisyklės: Mokinio knyga*, 1998.
* *Su Gelgaudiškiu širdyje*, 2005.
* *Lietuvių kalbos taisyklės*, 2022.

## Šaltiniai
2028 m.

**2028** m. bus keliamieji metai, prasidedantys šeštadienį pagal Grigaliaus kalendorių. 

## Lietuvoje
Lietuvos seimas 2028 metus paskelbė **Lietuvos mokslo pasiekimų** ir **[[Martynas Počobutas|Martyno Počobuto]]**, **[[Lietuvos laisvės lyga|Lietuvos laisvės lygos]]** ir **[[Antanas Terleckas|Antano Terlecko]]** bei **[[Antanas Mackevičius (1828)|Antano Mackevičiaus]]** metais.

* Planuojamas užbaigti Nacionalinis stadionas.
* **[[Spalio 8]]** d. vyks Seimo rinkimai.

## Pasaulyje
* **[[Birželio 9]]–[[liepos 9]]** dienomis Airijoje ir Jungtinėje Karalystėje vyks XVIII Europos futbolo čempionatas.
* **[[Liepos 14]]–[[Liepos 30|30]]** dienomis Los Andžele vyks XXXIV vasaros olimpinės žaidynės.
* **[[Lapkričio 7]]** d. vyks JAV prezidento rinkimai.

## Šaltiniai
Berštininkėliai

**Berštininkėliai** (arba ***Mažieji Berštininkai***) – buvęs kaimas Pagėgių savivaldybėje, 2 km į pietus nuo Stoniškių ir 2 km į pietryčius nuo Berštininkų. Dabar tai pietrytinė Berštininkų ir pietvakarinė Rukų kaimo dalis. Pietiniu kaimo pakraščiu teka Vilka.

## Istorija

XX a. aukštesnėse vietose buvo įsikūrę Berštininkų viensėdžiai, vėjo malūnas ir vėjo jėgainė, žemumoje ant kalvelių buvo Mažieji Berštininkai – 5 pievininkų sodybos. Sovietmečiu pastarasis kaimas panaikintas.

## Gyventojai

## Šaltiniai

## Nuorodos
* 
*
Leitvariai

**Leitvariai** – buvęs kaimas Pagėgių savivaldybėje, 2 km į pietvakarius nuo Plaškių, dešiniajame Nemuno krante. Dabar tai šiaurės vakarinė Lazdėnų kaimo dalis.

## Istorija

XIX a. pradžioje buvo kulmiškių kaimas, XX a. pradžioje – tipiškas pievininkų kaimas, didelę dalį užėmė pievos ir ganyklos. Sovietmečiu kaimas sunyko.

## Gyventojai

## Šaltiniai

## Nuorodos
* 
*
Pilvariai

**Pilvariai** – buvęs kaimas Pagėgių savivaldybėje, 3 km į pietvakarius nuo Plaškių, dešiniajame Nemuno krante. Dabar tai šiaurės vakarinė Lazdėnų kaimo dalis.

## Istorija

Minimi nuo 1657 m. Buvęs kulmiškasis dvaras potvynių užliejamoje žemumoje tarp Rusnės ir Gėgės upių. Sovietmečiu sunaikintas.

## Gyventojai

## Šaltiniai

## Nuorodos
* 
*
Pilvarėliai

**Pilvarėliai** – buvęs kaimas Pagėgių savivaldybėje, 3 km į pietus nuo Plaškių, dešiniajame Nemuno krante į rytus nuo Pilvarių. Dabar tai šiaurės vakarinė Lazdėnų kaimo dalis.

## Istorija

Buvęs pievininkų kaimas, sovietmečiu panaikintas.

## Gyventojai

## Šaltiniai

## Nuorodos
* 
*
Saso rago mūšis (1633)

**Saso rago mūšis** – Abiejų Tautų Respublikos ir Osmanų imperijos vasalų – Krymo totorių karinių pajėgų mūšis, įvykęs 1633 m. liepos 4 d. vietovėje, pavadinimu Saso ragas (prie Pruto upės, netoli Štefianeščio miestelio), (tuometinė Moldovos kunigaikštystė, dab. šiaurės-vakarų Rumunija), vienas ATR ir Osmanų imperijos 1633-1634 m. karo susirėmimų.

1633 m. birželio 29 d. maždaug 1–2 tūkstančiai Budžako ordos totorių persikėlė per Dniestrą ir pradėjo niokoti Podolę. Tikėtina, kad juos žvalgybai pasiuntė Silistros paša Mehmedas Abaza, kartu neatmestina tikimybė, kad tai buvo jų pačių iniciatyva, mėginimas pasinaudoti menkai saugoma siena totorių ir kazokų karo metu. Šis reidas buvo labai trumpas, po vienos ar dviejų plėšikavimo dienų totoriai grįžo į Moldovą su grobiu ir jaspiu.

ATR Didysis karūnos etmonas Stanislavas Konecpolskis, kurio vadovaujamos pajėgos buvo įsitvirtinę Bare, išgirdęs apie reidą, nedelsiant surengė įsiveržėlių persekiojimą apie 2 tūkst. kavaleristų pajėgomis. Etmonas persikelė per Dniestrą, kuris buvo Abiejų Tautų Respublikos siena. Totoriai tikriausiai manė, kad yra saugūs ir sulėtino judėjimą. Tai leido etmonui juos pasivyti liepos 4 d. prie Pruto upės esančio Saso rago.

Mūšio metu žuvo kelios dešimtys totorių, nemažai jų buvo paimta į nelaisvę, likusieji buvo išblaškyti. Tarp kalinių buvo keletas totorių murzų bei Budžos ir Nogajaus totorių valdovo Kantemiro žentas. Didžioji dalis grobio, visi jasirai, galvijai ir žirgai buvo grąžinti.

## Literatūra

* Радослав Сікора. *З історії польських крилатих гусарів*. К. : *Дух і літера*, 2012.&nbsp;— ISBN 978-966-378-260-7. Archyvinė kopija.
* Tadeusz M. Nowak, Jan Wimmer, Historia oręża polskiego 963–1795, Wiedza Powszechna, Warszawa 1981,
Variškiai

**Variškiai** – buvusi gyvenvietė Pagėgių savivaldybėje, 5 km į vakarus nuo Plaškių, dešiniajame Nemuno krante prie Gėgės žiočių. Dabar tai šiaurės vakarinė Lazdėnų kaimo dalis.

## Istorija

Minimi 1393 m. Ordino kelių į Lietuvą aprašymuose (*Wariske*). 1540 m. Tilžės valsčiaus mokesčių mokėtojų sąrašuose fiksuotos žvejų pašiūrės prie Variškių. 1785 m. buvo Vingio valsčiaus kulmiškasis dvaras. Priklausė Plaškių parapijai.

## Gyventojai

## Šaltiniai

## Nuorodos
* 
*
Šilynas (Pagėgiai)

**Šilynas** – buvusi gyvenvietė Pagėgių savivaldybėje, dabar pietinė Šilgalių kaimo dalis.

## Istorija

Buvusi dvarvietė Plaškių evangelikų parapijos teritorijoje. XX a. tarpukariu buvo palivarkas, po II pasaulinio karo panaikintas.

## Gyventojai

## Šaltiniai

## Nuorodos
* 
*
Žaldvaris (Jurbarkas)

**Žaldvaris** – buvusi gyvenvietė Jurbarko rajono savivaldybėje, 4 km į vakarus nuo Smalininkų, šiauriau kelio . Dabar šiaurinė Endriušių kaimo dalis.

## Istorija

1823 m. girininkija, priklausiusi Smalininkų girios dvaro apygardai. Priklausė Viešvilės, po 1845 m. Smalininkų parapijai.

## Šaltiniai

## Nuorodos
* 
*
Milan Đokić

**Milanas Džokičius** (; g. 1997 m. rugsėjo 12 d.) – Serbijos futbolininkas, puolėjas.

## Karjera
Kitados tobulėjo Suboticos „Spartak” jaunimo ugdymo sistemoje. Nuo 2015 m. priklausė Suboticos „Spartak”, tačiau nuomos pagrindais atstovavo FK TSC, FK ČSK Čelarevo, vėl grįžo į FK TSC, o 2017 m. paskolintas FK Bačka 1901.

2018 m. persikėlė į Mrštanės „Moravac“. Nuo 2019 m. atstovavo Čajetinos „Zlatibor“. 2021 m. dar kartą grįžo į FK TSC. 

2021–2023 m. priklausė Štipo „Bregalnica“ klubui (Šiaurės Makedonija). 2023–2024 m. rungtyniavo Leskovaco „Dubošica“ klube (Serbija).

Nuo 2024 m. vasaros atstovavo Karagandos „Šachtior“ (Kazachstanas).

### FA Šiauliai
2025 m. kovo 12 d. FA Šiauliai oficialiai pristatė naujoką.

2025 m. kovo 15 d. debiutavo A lygos rungtynėse prieš FA Šiauliai. Kauno rajono atstovai minimalia persvara 1-0 nugalėjo varžovus. Kazlauskas rungtynes pradėjo ant atsarginių suolelio, o aikštėje pasirodė po keitimo 75 minutę vietoje Augustino Klimavičiaus. Pačioje rungtynių pabaigoje užsidirbo geltoną kortelę.

2025 m. balandžio 16 d. pelnė savo pirmąjį įvartį A lygos rungtynėse prieš Riterius. Po tikslaus Domanto Šimkaus smūgio šiauliečiai pirmavo (1-0), o Milanas Džokičius padidino persvarą iki 2-0, tačiau susitikimas baigėsi lygiosiomis 2-2.

2026 m. sausio 7 d. tapo žinoma, kad futbolininkas paliko klubą.

### Vėlesnė karjera
Nuo 2026 m. priklausė Farvaniijos „Al-Tadamon“ klubui.

## Statistika
; A lygos statistika

Spalvų reikšmės:
:  Rungtyniavo A lygoje;

## Laimėjimai
; TBA

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Policių apskritis

**Policių apskritis** () – apskritis šiaurės vakarų Lenkijoje, Vakarų Pamario vaivadijoje, pasienyje su Vokietija. Jos centras įsikūręs Policėse. Apskritis šiaurėje ribojasi su Svinouiscio miestu, rytuose su Goleniuvo apskritimi ir Ščecinu, pietuose su Gryfino apskritimi, o vakaruose – su Vokietijos Brandenburgo ir Meklenburgo-Pomeranijos žemėmis.

Apskrities plotas – 665,33 km². Policių apskritis yra mažiausio ploto apskritis Vakarų Pomeranijos vaivadijoje. 

Ji buvo įsteigta 1999 m. sausio 1 d., įgyvendinus 1998 m. Lenkijoje priimtą vietos savivaldos reformą.

## Apskrities valsčiai
Apskrityje yra 4 valsčiai:

## Gyventojai

Pagal 2005 m. birželio 30 d. surašymo duomenis:

## Galerija

Vaizdas:0904 Rynek StrMiasta Police ZPL.JPG|XV a. mūrinė gotikinė koplyčia Policių senamiestyje.
Vaizdas:0904 POL GER EU.JPG|Vokietijos ir Lenkijos valstybinė siena.
Vaizdas:Pargowo02.jpg|Pargovo bažnyčios griuvėsiai.

## Išnašos